Ihmiset etsivät rakkautta.
He etsivät sitä epätoivoisesti.
Meidän on osoitettava heille Jeesuksen rakkautta.
Sitä on todellinen herätys.
He tarvitsevat vain ikuista rakkautta.
Nouskaa ja osoittakaa heille rakkautta.
Yliluonnollista rakkautta.
PATRICIA KING - Ikuinen rakkaus Jumalan aarteet muutoksessa 2/2
Tervetuloa ohjelman pariin. Olen Patricia King.
Vieraanani on Mark Chironna, -
ja jatkamme aiheesta "Jumalan aarteet muutoksessa".
Jes. 45:3 Jumala sanoo: "Minä annan sinulle aarteet pimeän peitosta, -
kalleudet kätköistänsä, tietääksesi, että minä, Herra, -
olen se, joka sinut nimeltä kutsuin, minä, Israelin Jumala."
Yksi suurimmista aarteista on oppia tuntemaan Jumala paremmin -
siirtymävaiheiden aikana.
Varjoissa ei ole pelkästään hirviöitä, vaan myös siunauksia.
Kun olin lapsi, asuin isoäitini luona.
Huoneeni oli toisessa kerroksessa, ja ikkunani oli takapihan suuntaan.
Takapihalla kasvoi suuri jalava, -
ja kun kuu loisti ikkunaan, -
puun oksat alkoivat näyttää kimppuuni hyökkäävältä möröltä.
Se pelotti minua, mutta aamulla näin, että ne olivat vain oksia.
Kun olemme varjoissa, näemme vain asioiden ääriviivat.
Heprealaiskirjeen mukaan Jumala haluaa siirtää meidät -
tulevan hyvän varjosta itse asian olemukseen.
Vaikka vihollinen piileskelee varjoissa, on Jeesuskin siellä.
Hän suojelee meitä.
Hän ei jätä meitä koskaan, ja hän kääntää kaiken parhaaksemme.
Hän voi käskeä asioita muuttumaan siunaukseksi.
Muutosvaiheessa meidän on pidettävä katseemme hänessä.
Erämaavaelluksella Israelin kansaa siunattiin koko ajan, -
vaikka he eivät nähneet asiaa niin.
Jumala kuitenkin huolehti heistä ja oli heidän kanssaan, -
ja erämaa-aika oli loisteliasta.
Elämä on vaikeaa, jos emme koe siirtymävaihetta loisteliaana.
Fil. 2:14: "Tehkää kaikki nurisematta ja epäröimättä...
että olisitte tahrattomat Jumalan lapset kieron ja nurjan -
sukukunnan keskellä."
Israel nurisi ja valitti erämaavaelluksensa aikana.
He kuolivat erämaassa, koska he eivät kiittäneet Jumalaa -
siitä, että heidän matkansa edistyi.
Se oli varoittava esimerkki meille.
Kiittäminen ei ole aina helppoa.
En kiitä jokaisesta asiasta, mutta kiitän joka tilassa.
Se on oma valintani.
Se muuttaa sen, miten näemme tilanteen.
Uusi asenne virkistää.
Puhutaan hetki Jeesuksen elämästä.
Hänen koko maanpäällinen elämänsä oli yhtä siirtymävaihetta.
Hän tuli taivaasta ja meni sinne takaisin.
Hän tuli maan päälle täyttämään Jumalan antamaa lupausta.
Hänen koko elämänsä oli siirtymävaihetta.
Hän kävi läpi pimeitä asioita.
Kun kuljemme vaikeuksien läpi, saamme selville, -
ketkä ovat todellisia ystäviämme.
Jeesus sai selville asioita.
Yksi oppilaista petti hänet, toinen kielsi ja loput hylkäsivät.
Nämä olivat hänen rakkaimpia opetuslapsiaan.
Monet heistä olivat ihmisten mukana vaatimassa ristiinnaulitsemista.
Jeesus oli parantanut heidät ja tehnyt heille paljon hyvää.
Jeesus on esikuvamme.
Hän sanoo, että ihmiset kohtelevat meitä samalla tavalla, -
kuin he kohtelivat häntä.
Kun meillä on vaikeaa, tarvitsemme ystäviämme, -
niin kuin Jeesus Getsemanen puutarhassa.
Hänen ystävänsä nukahtivat.
Kenen sitten pitäisi kulkea rinnallamme vaikeina aikoina?
Jotkut eivät kykene hyväksymään tuskaa siksi, -
koska he eivät usko, että heidän koskaan tarvitsisi kokea sitä.
Sen takia he torjuvat kaikki ne, jotka tuskaa kokevat.
Torjuminen tuntuu henkilökohtaiselta.
Kun minulla oli vaikeaa, odotin ystävieni tukevan minua.
Oli musertavaa huomata, etteivät he tukeneetkaan.
He halusivat olla kanssani, kun minulla meni lujaa.
Kun minulla oli vaikeaa, he vetäytyivät syrjään.
Minun piti ymmärtää, -
etteivät nämä ihmiset pystyneet kohtaamaan itseään.
Se voi johtua häpeästä tai vääränlaisesta teologiasta.
Ongelma ei ollut minun, vaan heidän.
Lopulta sain tukea yllättävien ihmisten taholta.
He olivat ihmisiä, joihin en ollut ollenkaan investoinut.
He olivat odottaneet tilaisuutta kertoa minulle, -
että he rakastivat minua eivätkä halunneet jättää minua yksin.
Onpa hienoa.
On rankkaa, kun rakkaat ystävät ymmärtävät väärin.
Uskon, että jotkut katsojistamme samaistuvat tähän.
Tarvitsette ystäviänne, mutta he eivät ymmärrä teitä.
Se on hyvin tuskallista.
Yrittäkää selvitä, koska teillä on veljiäkin uskollisempi ystävä.
Usein on kyse ylpeydestä.
On helppo tuomita toinen, kun ei itse ole samassa tilanteessa.
Kaikilla on joskus suosiollisia ajanjaksoja.
Silloin alamme ajatella, että olemme aina oikeassa.
Alamme tuomita ihmisiä, joilla ei mene yhtä hyvin.
Jokainen meistä on varmaan joskus tehnyt niin.
Jokaisella on ylpeitä hetkiä.
Juttelin äskettäin erään lyödyn johtajan kanssa.
Häntä vastaan hyökkäsi nuorempi johtaja, joka elää suosion kautta.
Nuoremman johtajan palvelutyö kasvaa ja kaikki sujuu loistavasti.
Vanhemman profeetan elämä oli painajaismaista, -
ja nuorempi profeetta oli alkanut vainota vanhempaa.
Rohkaisin häntä, että hänen on vain rakastettava nuorta profeettaa.
Hän ei vain ymmärrä, mitä vanhemman profeetan elämässä tapahtuu.
Jonain päivänä he tulevat ymmärtämään sen.
Vuodenajat vaihtuvat koko ajan.
Opimme paljon eri aikakausista.
On tärkeää olla ystävien tukena kaikkina aikoina.
Mitä vanhemmaksi tulemme, sitä enemmän arvostamme ystäviä.
Myös itkeminen lisääntyy.
Minua itkettää erityisesti se, -
kuinka Jeesus rakastaa minua toisten ihmisten kautta.
Olen kokenut oman 15 minuutin kuuluisuuteni.
En kuitenkaan vaihtaisi mihinkään sitä rakkautta, jota olen kokenut.
Jumalalla on hieno tapa kasvattaa meitä.
Joku katsojistamme tuntee omantunnon pistoksen.
Eräs ystäväsi on vaikeuksissa.
On helppo kulkea ystävän rinnalla lyhyen aikaa.
Joskus vaikea aika kuitenkin pitkittyy, -
ja silloin on helppo luovuttaa.
Sinä olet tehnyt johtopäätöksesi ja ottanut etäisyyttä, -
ja tajuat sen olleen väärin.
Jeesus on veljiä uskollisempi ystävä, joka ei jätä meitä.
Hän on kanssamme loppuun saakka.
Meidän on opittava rakastamaan. Se on Jeesuksen kaltaiseksi tulemista.
Meidän on muutettava rakkaudettomat ajatukset rakkaudellisiksi.
Pimeinä jaksoina opimme ymmärtämään ihmisyyttä -
ja myös toisia ihmisiä.
Jeesus ei uskonut itseään ihmisille, koska hän tiesi, -
mitä ihmisten sydämissä oli. Mutta silti hän rakasti heitä.
Kun kaikki hylkäsivät Jeesuksen, hän pyysi heille anteeksiantoa.
Pääsiäisenä tästä tehdään uskonnollinen asia, -
vaikka se on itse asiassa hyvin syvällistä.
Jeesus ei koskaan lakannut rakastamasta ihmisiä.
Viimeisellä aterialla Jeesus riisui viittansa ja otti pyyhkeen.
Hän tiesi, mistä hän oli kotoisin ja minne hän oli menossa.
Silti hän otti tehtäväkseen jalkojen pesun.
Hän laskeutui Juudaksen jalkojen juureen, -
koska hän rakasti Juudasta.
Uskon hänen tietäneen, että Juudas oli kadotuksen lapsi.
Jeesus oli ihmeellinen Jumala-ihminen, -
ja sisimmässään hän toivoi, että hänen rakkautensa voittaisi -
Juudaksen pettämistarpeen.
Jalkojen pesu oli Jeesuksen tapa kertoa Juudakselle, -
kuinka paljon hän tätä rakasti.
Jokainen ihminen joutuu käymään läpi vaikeita siirtymävaiheita.
Jokainen saa osansa, erityisesti julkisuudessa työskentelevät.
Silloin ihmisestä tulee helppo maalitaulu.
Itselläni oli vaikea jakso, joka kesti kymmenen vuotta.
En vaihtaisi sitä ajanjaksoa mihinkään, -
koska sen aikana opin todella rakastamaan.
Sitä ennen luulin tietäväni, mitä rakkaus on.
Siirtymävaiheessa huomasin, miten vähän rakkautta minulla oli -
ja miten rakkaudettomasti minua kohdeltiin.
Oli hienoa saada tutkia Jeesuksen elämää ja luonnetta.
Jeesus, kuinka selvisit vaikeuksistasi?
Kun häntä kohdeltiin väärin, hänet ymmärrettiin väärin, -
kun kukaan ei palvonnut eikä kunnioittanut häntä, -
hän antoi ihmisille anteeksi ja antoi heille kaikkensa.
Pimeyden keskellä Jeesus kylvi ympärilleen rakkautta, -
vaikka kukaan ei vastannut siihen.
Hän halusi toimia vanhurskaasti.
Fil. 2:7 mukaan Jeesus tyhjensi itsensä.
Hän oli tyhjentänyt itsensä jo ennen maailman luomista.
Hän oli tyhjentänyt rakkauttaan Isään.
3,5 vuoden palvelutyön aikana Jeesus tyhjensi itseään -
Isän rakkauteen, jotta rakkautta vuotaisi yli myös ihmisille.
Jos ei luovuta, voittaa aina.
Jeesus ei luovuttanut silloinkaan, kun oli kaikkein pimeintä.
Ja mieti, missä hän on nyt. Varsinainen siirtymäriitti!
Kaikki valta taivaassa ja maan päällä on annettu hänelle.
Jumala vie meidätkin siirtymäriittien läpi.
Jos et luovuta, voitat. Pysy Jeesuksessa.
Mark Chironnan opetus siirtymävaiheen aarteista -
on todella voimallinen.
Voit saada virtaa sen sisältämistä totuuden murusista.
Voit tilata sen ruudussa näkyvästä numerosta.
Palaamme heti tauon jälkeen.
Siirtymävaiheen aikana Jumala paljastaa meille aarteita.
"Siirtymävaiheen aarteet" -opetus antaa profeetallisia avaimia.
Tilaa tämä kahden CD:n opetus 10 dollarin erikoishintaan.
Soita ruudussa näkyvään numeroon tai tilaa kirja osoitteesta -
patriciaking.com.
Tukijoidemme avulla lähetämme apujoukkoja -
kadotettujen ja satutettujen luo -
eri puolille maailmaa.
Tuomme valoa pimeyteen.
Voit olla mukana tässä työssä.
Liity tukijoukkoihimme osoitteessa patriciaking.com.
Yksi hienoimmista aarteista, joita siirtymävaihe voi paljastaa, -
on hyvä ystävä.
Jeesus on veljiäkin uskollisempi ystävä.
Millaisia ystävän ominaisuuksia voisimme harjoitella, -
jotta voisimme olla siunauksena toisille?
Raamattu sanoo, että ystävä rakastaa aina.
Siirtymävaiheessa katoaa taju siitä, keitä olemme.
Elämämme tarkoitus, elämämme suunta ja identiteettimme katoavat.
Perspektiivi häviää.
Kaikki, mitä luulimme olevamme, hukkuu kaaokseen.
Tuollaisina aikoina tarvitsemme ystävää, -
joka pystyy muistuttamaan meille, keitä olemme ja mistä tulemme.
Hän näkee yhä, mihin Jumala on meitä viemässä.
Hän voi muistuttaa meitä siitä, keitä olemme Jumalan silmissä.
Tarvitsemme peilikuvia, jotka kertovat, keitä olemme.
Siirtymävaiheessa sitä ei näe.
Sinä osaat sen homman, ja olet auttanut monia ihmisiä, -
jotka ovat joutuneet siirtymävaiheessa eksyksiin.
Kiitos siitä, että näytät esimerkkiä.
Jeesuksella ei ollut vaikeuksia rakastaa Pietaria.
Noustuaan kuolleista Jeesus antoi viestin opetuslapsille.
Vaikka Pietari kielsi hänet, Jeesus halusi hänen tietävän asiasta.
Hän rakasti Pietaria niin paljon.
Jeesus kutsui Juudasta ystäväkseen vielä pettämisen jälkeenkin.
Se oli yliluonnollista rakkautta.
Jos pysymme Kristuksessa, voimme rakastaa samalla tavalla.
Minä haluaisin olla vihollisteni ystävä.
Jobin ystävillä oli paljon sanomista.
Siirtymävaiheessa olevat ihmiset eivät tarvitse sellaisia ystäviä.
Meidän ei tarvitse korjata heitä, vaan ainoastaan kuunnella.
Jos joku tuntee, että hänen elämänsä on roskaa, -
hänelle voi sanoa, että on itsekin tuntenut joskus niin.
Meidän on kuljettava heidän rinnallaan ja kerrottava heille, -
että tunteet ovat tärkeitä.
Meidän täytyy antaa arvoa heidän tunteilleen, -
jotta he pääsevät eteenpäin Jumalan suunnitelmissa.
Jaakob kehotti olemaan nopea kuulemaan ja hidas puhumaan.
Vaikean ajanjakson aikana ei ehkä edes halua kuulla neuvoja.
Silti niitä satelee joka puolelta.
Poljemme maahan ihmisten sanoja ja heidän tunteitaan.
Läsnäolo on hienoin lahja, -
mitä ystävä voi antaa.
Todellinen läsnäolo on rakkauden osoittamista.
Jos haluaisin olla oikein hyvä ystävä ihmiselle, -
joka on keskellä hämmentävää siirtymävaihetta, -
mistä ominaisuuksista olisi apua?
Kysy oikeita kysymyksiä.
Kuuntele, mitä toinen ihminen sanoo, ja kysy kysymyksiä, -
jotka auttavat löytämään ihmisen sisäisen hätähuudon.
Jos joku tuntee itsensä eristetyksi ja yksinäiseksi, -
voit miettiä, mitä voisit tehdä, jotta yksinäisyys vähenisi.
Esitä kysymyksiä, jotka kutsuvat ihmistä tulemaan ulos -
tuskastaan tai yksinäisyydestään, -
jotta he voisivat alkaa ymmärtää itseään.
Emme koskaan kuole tunteista, vaan niiden turruttamisesta.
Tunteet sijaitsevat mielemme ja henkemme välitilassa.
Ne auttavat saamaan selville, mitä syvällä tapahtuu.
Lapset kertovat tunteistaan, mutta aikuiset vaikenevat niistä.
Tunteiden pelkääminen on este parantumiselle.
Siirtymävaiheessa oleva ihminen on hyvin hämmentynyt.
Hän kieppuu siirtymävaiheen kierteissä.
Joskus he sanovat ystävilleen asioita, -
jotka tuntuvat loukkaavilta.
Meidän on oltava paksunahkaisia ja varottava sitä, -
ettemme ottaisi loukkausten takia etäisyyttä.
Joku katsojistamme toivoo itselleen juuri tällaista ystävää.
Sinulla on sellainen ystävä, ja hän on Jeesus.
Ehkä et ole koskaan pyytänyt häntä Herraksesi, -
mutta hän on silti kanssasi.
Hän odottaa, että antaisit hänen olla ystäväsi.
Hän kolkuttaa sydämesi ovea ja odottaa, että päästät hänet sisään.
Hän haluaa antaa sinulle kaiken, mitä tarvitset.
Hän haluaa olla apusi hädän päivänä.
Sinun tarvitsee vain pyytää häntä astumaan sydämeesi.
Pyydä häntä lohduttamaan sinua ja puhdistamaan sinut.
Pyydä häntä antamaan sinulle uuden alun.
Hän kyllä vastaa rukoukseesi ja astuu sydämeesi.
Hän rakastaa sinua ikuisella rakkaudella.
Hän haluaa auttaa sinua.
Mark Chironnalla on CD-opetus siirtymävaiheen aarteista.
Voit tilata sen ruudussa näkyvästä numerosta.
Tilaa se, koska siitä on sinulle paljon apua.
Palaamme heti tauon jälkeen.
Siirtymävaiheen aikana Jumala paljastaa meille aarteita.
"Siirtymävaiheen aarteet" -opetus antaa profeetallisia avaimia.
Tilaa tämä kahden CD:n opetus 10 dollarin erikoishintaan.
Soita ruudussa näkyvään numeroon tai tilaa kirja osoitteesta -
patriciaking.com.
Tukijoidemme avulla lähetämme apujoukkoja -
kadotettujen ja satutettujen luo eri puolille maailmaa.
Tuomme valoa pimeyteen.
Voit olla mukana tässä työssä.
Liity tukijoukkoihimme osoitteessa patriciaking.com.
Haluan rukoilla puolestasi ja antaa Pyhän Hengen hoitaa sinua.
Jumala kutsuu meitä kaikkia läheisempään suhteeseen kanssaan -
Poikansa Jeesuksen kautta.
Älä ylläty koettelemuksista, joihin olet joutunut.
Tämän siirtymävaiheen kautta Jumala haluaa hioa sinua, -
vahvistaa sinua ja vakiinnuttaa sinut.
Niin Pietari opetti.
Hän jos kuka tiesi, miten vaikeita koettelemukset ovat.
Herra auttoi Pietaria selviämään niistä, ja hän auttaa sinuakin.
Isä, rukoilen rakkaiden tytärtesi ja poikiesi puolesta.
He tuntevat hukanneensa perspektiivinsä.
He ovat siirtymävaiheessa.
Vakuuta heille, että tämä aika koituu heidän parhaakseen.
Anna heille uusi perspektiivi, syvennä heidän uskoaan -
ja vahvista heidän päätöstään.
Jeesuksen kalliissa nimessä.
Muista, että olet rakastettu, hyväksytty ja arvokas.
Suomennos: Hanna Tischer